钦定古今图书集成/明伦汇编/闺媛典/第285卷 > 皇清十八 > 田既方妻李氏
## 钦定古今图书集成/明伦汇编/闺媛典/第285卷 > 皇清十八 > 田既方妻李氏

按《霍丘县志》：“李氏，邑增广生田既方妻，中丞秀之嫡孙妇，宁海守丘之次子妇也。既方从父任早亡，氏年未二十，擗踊号泣，几绝而甦。遗子二：士端、士引，含哀鞠育，督教甚严。士端年十九，食饩于庠，早夭。士引读书不成，力田养母，寻亦丧。氏与引妻孟氏泣抚藐孤观生两世苦节，艰辛备尝。顺治庚子，年八十四终。”